पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. प्रोफेसर आरके कोहली की लीडरशिप में डीएवी यूनिवर्सिटी उड़ान भरने की तैयारी कर रही है। पंजाब यूनिवर्सिटी चंडीगढ़ में नेक्स्ट टु वीसी की कुर्सी डीयूआई (डीन यूनिवर्सिटी इंस्ट्रक्शन) संभाल चुके प्रो. कोहली की एक खास खासियत है। उन्हें देश की चारों साइंस एकेडमी के फेलो होने का गौरव हासिल है। वैसे उनका फील्ड है प्लांट साइंसेज। पौधे कैसे रोपे जाते हैं, संभाले और बड़े किए जाते हैं, उन्हें पता है। डीएवीयू के पहले वाइस चांसलर के तौर पर भी उन्हें एक पौधे को बड़ा करना है। सबसे बड़ी चुनौती टैलेंटेड फैकल्टी लाना है।
रजिस्ट्रार डा. सतीश के. कपूर, जो ब्रिटिश कौंसिल स्कॉलर और खालसा कॉलेज के प्रिंसिपल रह चुके हैं, के साथ प्रो. कोहली इन दिनों कभी इंटरव्यू में जुटे रहते हैं। कभी सिलेबस को अंतिम रूप देने में। अपने दफ्तर में दैनिक भास्कर के साथ बातचीत में प्रो. कोहली ने डीएवी की पहली यूनिवर्सिटी का विजन साझा किया। डीएवी का अगला लक्ष्य यमुनानगर में वीमन्स यूनिवर्सिटी बनाना है।
साइंस, बिजनेस, ह्यूमैनिटीज सब कुछ पढ़ाएंगे
साइंस, टेक्नोलॉजी, कॉमर्स, ह्यूमैनिटीज सारे सिलेबस होंगे। बीटेक में जेईई के जरिए दाखिले होंगे। इसमें यह भी देखेंगे कि दसवीं और बारहवीं में बच्चे ने फिजिक्स और मैथ्स में क्या स्कोर किया है। इसलिए ओवरऑल इवैल्यूएशन के आधार पर एडमिशन होंगे। फोकस रिसर्च पर होगा। ऐसी फैकल्टी ला रहे हैं, जो रिसर्च में नाम कमा चुकी है। ऐसे प्रोग्राम ला रहे हैं, जो इंडस्ट्री के साथ जुड़े हों। एजुकेशन को रेलिवेंट बनाना आज की सबसे बड़ी चुनौती है।
टीचिंग फैकल्टी में तीन हजार एप्लीकेशन आईं
देश में अच्छे शिक्षकों की कमी कैसे दूर की जाए? देशभर में कई मंचों पर यह सवाल उठ चुका है। खुद राष्ट्रपति ने पिछले दिनों जालंधर में इस समस्या को माना और इसे मैनेज करने के सुझाव भी दिए। मगर प्रो. कोहली कहते हैं : टीचिंग के लिए हमारे पास तीन हजार से ज्यादा एप्लीकेशन आई हैं। नॉन टीचिंग में सात हजार। हम नहीं मानते कि अच्छी फैकल्टी की कमी है। कम से कम हमारे पास तो नहीं है। दूसरे संस्थानों की सीनियर फैकल्टी हमारे पास जूनियर लेवल पर आने के लिए भी तैयार है।
हम एथिक्स पर जोर देंगे, म्यूजिक और गेम्स पर भी
इस समय जबकि हर छात्र के पास अपने आसपास ही हायर एजुकेशन पाने के लिए बड़ी च्वाइस हैं, ऐसे में डीएवीयू की यूएसपी क्या होगी? प्रो. कोहली कहते हैं : डीएवी के लिए एजुकेशन कभी व्यापार की ची•ा नहीं रही है। जो भी डीएवीयू में आएगा, जो कुछ पढ़ेगा, उसे हम ग्लोबल सिटीजन बनाना चाहते हैं। कैसे? प्रो. कोहली समझाते हैं : उसे एथिक्स पर भी जोर देना होगा। लाइफ साइंसेज भी पढऩी होंगी। म्यूजिक, स्पोट्र्स पर भी जोर देंगे।
सिविल सर्विसेज के लिए भी तैयार करेंगे
प्रो. कोहली कहते हैं : हम अपने स्टूडेंट्स को सिविल सर्विसेज के लिए भी तैयार करेंगे। आपको खुश होना चाहिए कि हम छात्रों को अखबार पढऩे की आदत भी डालेंगे। देश और दुनिया के बदलावों से रूबरू रहने के लिए यह जरूरी है कि वे जनरल स्टडीज, करेंट अफेयर्स, एनवायरनमेंटल स्टडीज में दिलचस्पी लें। हर बच्चे को यह पढऩा ही पड़ेगा। लैंग्वेज और कम्यूनिकेशन स्किल्स भी सिखाएंगे। जरूरत के मुताबिक शार्ट टर्म कोर्स भी तैयार करेंगे। जिसको जैसी जरूरत है, हमसे वही सीख सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn